আমাদের সময় : শ্রীলংকার পদচ্যুত প্রধানমন্ত্রী রনিল বিক্রমাসিংহের পাশে দাঁড়িয়েছেন দেশটির স্পিকার কারু জয়সুরিয়া। গতকাল রবিবার প্রেসিডেন্ট মাইথ্রিপালা সিরিসেনাকে লেখা এক চিঠিতে বিক্রমাসিংহেকে দেশের বৈধ প্রধানমন্ত্রী হিসেবে উল্লেখ করেন জয়সুরিয়া। একই চিঠিতে ১৬ নভেম্বর পর্যন্ত পার্লামেন্টের কার্যক্রম বন্ধে সিরিসেনা যে নির্দেশ দিয়েছেন, সেটিও পুনর্বিবেচনার আহ্বান জানিয়েছেন স্পিকার। এদিকে গতকাল সিরিসেনা জাতির উদ্দেশে দেয়া ভাষণে নতুন প্রধানমন্ত্রী নিয়োগের বিষয়টিকে সম্পূর্ণ সাংবিধানিক বলে বর্ণনা করেন। খবর আলজাজিরা, ডেইলি মিরর, আইএল ও টাইমস অব ইন্ডিয়া।